සරස්වතිචන්ද්‍ර (රූපවාහිනී කතාමාලාව)

***සරස්වතිචන්ද්‍ර*** යනු සන්ජේ ලීලා බන්සාලි විසින් නිර්මාණය කරන ලද, වේද් රාජ් සහ අභිජිත් සිංහා විසින් රචනා කරන ලද, ඉන්දියානු සෝප් ඔපෙරාවකි. මූලිකව මෙම නිර්මාණය ගෝවර්ධන්රාම් ත්‍රිපති විසින් එම නමින්ම ලියන ලද නවකථාවක් ඇසුරෙන් නිමවා ඇත. මෙය ස්ටාර් ප්ලස් නාලිකාව ඔස්සේ 2013 පෙබරවාරි 25 සිට 2014 සැප්තැම්බර් 20 දක්වා විකාශය කෙරිණි. මෙය මලයාලම් බසින් *ස්වයංවරම්* ලෙස හඬකවා නම්කෙරිණි. ශ්‍රී ලංකාව තුළ මෙය සිංහල බසින් හඬකවා *සරස්වතිචන්ද්‍ර* යනුවෙන් නම්කොට විකාශය කෙරිණි.

## කථාව 
සරස්වතිචන්ද්‍ර කථාව ගෙතී ඇත්තේ තරුණ, උගත්, විනීත වංශවතකු වූ සරස්වතිචන්ද්‍ර ව්‍යාස් හෙවත් සරස් වටායි. ඔහුගේ මව වූ සරස්වතී ඔහු කුඩාකලදී සියදිවි නසාගනියි. ඔහුගේ පියා වූ ලක්ෂ්මිනන්දන් ව්‍යාස් අනතුරුව, ගුමාන් නැමැති කෲර ආත්මාර්ථකාමී කාන්තාව සමග විවාහ වන අතර, ඔවුනට ඩැනී නැමැති කාරුණික පරාර්ථකාමී පුතකු ලබයි.

ලක්ෂ්මිනන්දන් සිය හොඳම මිත්‍රරා වූ විද්‍යාචතුර් දේසායිගේ උගත් දියණිය වූ කුමුද් දෙසායි සමග සරස්ගේ විවාහය තීන්දු කරයි. කෙසේනමුත් සිය මවගේ මරණය නිසා කැළඹීමට පත්ව සිටි සරස් මෙම යෝජනාව ප්‍රතික්ෂේප කරමින් කුමුද් වෙත ලිපියක් යවයි. මුළු හදින්ම මෙම විවාහ යෝජනාවට එකඟව සිටි කුමුද්, එය තමන්ට සිදුකළ නොහැකි බවත් එය සිය පියාණන්ට පවසන ලෙසත් දන්වයි. සරස් ඩුබායි සිට කුමුද්ගේ ගම වන *රත්නගර්* වෙත පැමිණෙන අතර කුමුද්ගේ නිවස වෙත ගමන් කරයි. කෙසේනමුත්, කාලයත් සමග සරස් කුමුද්ගේ පවුලේ අයගේ පිළිවෙත්වලට හුරුවෙයි. ඔහු ක්‍රමයෙන් කුමුද් සමග ප්‍රේමයෙන් බැ‍‍‍ඳෙයි.

කෙසේනමුත්, නැවත ඩුබායි වෙත යන විට, ඊර්ෂ්‍යාකාර ගුමාන් විසින් ඔහුගේ භාණ්ඩ අතරට ඇතුළුකර තිබූ, සිය මව විසින් ලියන ලදැයි පැවසෙන ලිපියක් සරස්ට හමු වේ. එය අනුව සිය මව සියදිවි නසාගෙන තිබුණේ, ලක්ෂ්මිනන්දන් සහ ගුමාන් අතර සම්බන්ධයක් පැවති බව ඇය සොයාගැනීමෙන් අනතුරුවයි. මෙමගින් කලබලයට පත්වන සරස්, සිය පියා පිළිබඳ පිළිකුලෙන් යුතුව සිය නිවස හැර යයි. එම ලිපිය සත්‍ය යැයි සිතන ඔහු, තවතුරටත් ධනවතකුගේ පුතකු නොවන නිසා කුමුද් සමග විවාහ නොවීමට තීරණය කළේ තමන්ට කුමුද්හට උපකාර කිරීමට නොහැකි යැයි සිතමිනි.

සිය පවුලේ කීර්තිය රැක ගැනීමට, බිඳුණු සිතින් යුතුව කුමුද් දේශපාලන පවුලක පුත්‍රයකු වූ ප්‍රමෝද් ධර්මාධිකාරි සමග විවාහ වීමට තීරණය කරයි. කෙසේනමුත්, විවාහයෙන් පසු, ප්‍රමෝද් යනු බේබද්දකු බව කුමුද් වටහා ගනී. ප්‍රමෝද්, කුමුද්හට නරක අයුරින් සැලකුව ද, ඔහු අසලින්ම සිට ඔහුව යහමගට ගැනීමට කුමුද් තීරණය කරයි.

සරස් සිය වරද වටහාගෙන කුමුද්ගේ විවාහය නතර කිරීමට උත්සාහගත් බව කුමුද් නොදනී. නමුත් එයට පෙර ක්‍රියාකාරීවන ප්‍රමෝද් මැරවරයන් ලවා ඔහුට බරපතල තුවාල සිදුකර මියයාම පිණිස දමා යයි. මේ අතර ප්‍රමෝද්ගේ සොයුරිය වන අලාක්, සරස්ව සොයාගෙන සිය නිවස වෙත ගෙන යයි. එම නිවසේම කුමුද් ද රැඳී සිටියි. නැවත සුවපත් වන ඔහු කුමුද්ව සොයාගන්නා අතර, ප්‍රමෝද් කුමුද්හට හිංසා කිරීමට හේතුව දැනගන්නා ඔහු සිය නම නවීන්චන්ද්‍ර ලෙස වෙනස් කරගනියි. ඔහු ප්‍රමොද්ගේ ක්‍රම වෙනස් කර ඔහුව සහ කුමුද්ව එකමුතු කිරීමට ඉටාගනී.

සිය පුත්‍රයා වන ප්‍රමෝද්ගේ නොමනා ක්‍රියාකලාපය පිළිබඳ කෝප වන බුද්ධි ධාන් ධර්මාධිකාරී, සිය ලේකම්වරයා ලෙස නවීන් (සරස්) පත්කර ගනියි. මේ හේතුවෙන් සිය පියා තමන්ට වඩා සරස්ට ප්‍රියකරන බව සිතා ප්‍රමෝද්, සරස් කෙරෙහි ඊර්ෂ්‍යා කරයි.

සරස් තමන්ව විවාහ කර නොගැනීමට හේතුව වටහාගන්නා කුමුද්, ඔහුට සමාව දෙන අතර, ප්‍රමෝද් ඔහුට සිදු කරන අවමන් තමන්ට අසා සිටිය නොහැකි බව බවසන ඇය සරස්හට පිටව යන ලෙස පවසයි. නමුත් කුමුද් සහ ප්‍රමෝද් එකතු කරන‍ තෙක් තමන් පිටව නොයන බව ඔහු පවසයි.

ක්‍රමයෙන් ප්‍රමෝද්ගෙන් වෙන්වන කුමුද්, සරස් සමග විවාහ වෙයි. මේ අතර සරස්ගේ බාලසොයුරා වන කබීර් තවමත් ජීවත් වන බවත්, ඔහු ගුමාන් සමග එක් වී දේසායි/ව්‍යාස් පවුල විනාශ කිරීමට උත්සාහ දරන බවත් හෙළිවෙයි. ගුමාන්ගේ පුත්‍රයා සහ සරස් හා කබීර්ගේ සුළු සොයුරා වූ ඩැනී, සත්‍ය දැනගන්නා අතර ගුමාන්ව සිය මව ලෙස පිළිගැනීම ප්‍රතික්ෂේප කරයි. ඇයව සිරභාරයට පත් වන අතර, කබීර් ව්‍යාස්/දේසායි පවුල් නැවත සමගි කරමින් සිය පියා සමග එක් වෙයි.

මුම්බායිහි වෙසෙන ප්‍රමුදිත දැරියක වන අනුෂ්කා ද මෙම කථාවට එකතු වෙයි. ඇය සහ කබීර් නිතර ගැටෙන අතර, ක්‍රමයෙන් ප්‍රේමයෙන් බැඳෙති. සිදුවීම් ගණනාවකින් පසු, අනුෂ්කා සහ කබීර් අවසානයේ විවාහ වන අතර, වසර ගණනාවකට පෙර මියගිය බව සිතූ සිය මව නැවත සරස් සහ කබීර්හට හමුවෙයි. කථාව අවසන් වන්නේ සරස් සහ කුමුද්ගේ පළමු දරුවා වන සංස්කෘති සරස්වතිචන්ද්‍ර ව්‍යාස්ගේ උපතත් සමගයි.

## චරිත නිරූපණය
### ප්‍රධාන චරිත
* ගෞතම් රෝද්, *සරස්වතිචන්ද්‍ර ලක්ෂ්මිනන්දන් ව්‍යාස්* ලෙස
* ජෙනිෆර් විංගට්, *කුමුද් සුන්දරි සරස්වතිචන්ද්‍ර ව්‍යාස්* (විවාහයට පෙර දේසායි) ලෙස
* වරුන් කපූර්, *ඩැනී ලක්ෂ්මිනන්දන් ව්‍යාස්* ලෙස
* ෂයිනි දෝෂි, *කුසුම් ඩැනී ව්‍යාස්* (විවාහයට පෙර දේසායි) ලෙස
* ආශිෂ් කපූර්, *කබීර් ලක්ෂ්මිනන්දන් ව්‍යාස්* ලෙස
* ශ්‍රිෂ්ති රෝද්, *අනුෂ්කා කබීර් ව්‍යාස්* ලෙස

### සෙසු චරිත
* අංශුල් ත්‍රිවේදි, *ප්‍රමෝද් ධාන් ධර්මාධිකාරි* (එදිරිවාදියෙකි) ලෙස
* චේතන් පණ්ඩිත්, *ලක්ෂ්මිනන්දන් ව්‍යාස්* ලෙස
* මොනිකා බේදි, *ගුමාන් ලක්ෂ්මිනන්දන් ව්‍යාස්* ලෙස, කතාමාලවේ ප්‍රධාන එදිරිවාදිනියයි.
* යතින් ක්රයේකාර් / අලි රාසා නාම්දාර්, *විද්‍යාචතුර් දේසායි* ලෙස
* අල්පනා බච්, *ගුනියල් දේසායි* ලෙස
* රාගිනී ෂා, *දුග්බා* ලෙස
* විනීතා ජෝෂි තක්කාර්, *කුමාරි* ලෙස
* මෙහුල් ඛජාරියා, *ග්යන්චතුර් දේසායි* ලෙස
* මාන්සි ජායින්, *චන්ද්‍රිකා දේසායි* ලෙස
* සූර්ය කාන්ත් / විනි ත්‍රිපති, *යෂ් දේසායි* ලෙස
* සෝනි සිං, *කාලිකා දේසායි* ලෙස
* සෝනියා ෂා, *මේනකා* ලෙස (එදිරිවාදිනියකි)
* සායි බල්ලල්, *බුද්ධි ධාන් ධර්මාධිකාරි* ලෙස
* ප්‍රතිචී මිශ්‍රා, *සෞභාග්‍යවතී දේවි ධර්මාධිකාරි* ලෙස
* වහ්බිෂ් දොරබ්ජී, *අලාක් කිෂෝරි* ලෙස
* විජේ දද්ලානි, *ඉන්ද්‍රේෂ්* ලෙස
* මාලිනා ආර්. ඝායි, *සරස්වති ලක්ෂ්මිනන්දන් ව්‍යාස්* ලෙස
* රාහුල් රාම්, *ප්‍රශාන්ත්* ලෙස
* මිථිල් ජායින්, උප පොලිස් පරීක්ෂක *උමේෂ් සෝලංකි* ලෙස (එදිරිවාදියෙකි)
* ෂාරුක් සාද්‍රි, *මුරාඛ් දාස්* ලෙස
* ස්මිතා ෂෙට්ටි, *සුන්දර් බා* ලෙස

## විකාශය
## සම්මාන සහ නිර්දේශ
## මූලාශ්‍ර
## බාහිර සබැඳි
* නිල වෙබ්අඩවිය  
*
**සරස්වතිචන්ද්‍ර* සඳහා ෆේස්බුක් හි ඇති ගිණුම (නිල ස්ලෝවැක් පිටුව)